title: Specialiojo politinių išbandymų ir biudžeto išteklių siekiant tvarios Europos Sąjungos po 2013 m. komiteto sudarymas ir narių skaičius 2010 m. birželio 16 d. Europos Parlamento sprendimas dėl specialiojo politinių išbandymų ir biudžeto išteklių siekiant tvarios Europos Sąjungos po 2013 m. komiteto sudarymo, įgaliojimų, narių skaičiaus ir įgaliojimų laiko

text:
12.8.2011

               LT

               Europos Sąjungos oficialusis leidinys

               CE 236/160

         2010 m. birželio 16 d., trečiadienisSpecialiojo politinių išbandymų ir biudžeto išteklių siekiant tvarios Europos Sąjungos po 2013 m. komiteto sudarymas ir narių skaičius
   P7_TA(2010)0225
   2010 m. birželio 16 d. Europos Parlamento sprendimas dėl specialiojo politinių išbandymų ir biudžeto išteklių siekiant tvarios Europos Sąjungos po 2013 m. komiteto sudarymo, įgaliojimų, narių skaičiaus ir įgaliojimų laiko
   2011/C 236 E/31

      Europos Parlamentas,
   atsižvelgdamas į 2010 m. balandžio 22 d., gegužės 12 ir 20 d. Pirmininkų sueigos priimtus sprendimus, kuriuose siūloma sukurti specialųjį politinių išbandymų ir biudžeto išteklių, skiriamų Sąjungai po 2013 m., komitetą,
   atsižvelgdamas į Sutarties dėl Europos Sąjungos veikimo 312 straipsnio 5 dalį, kurioje nurodoma, kad Finansinei programai priimti skirtos procedūros metu Europos Parlamentas, Taryba ir Komisija imasi visų reikalingų priemonių, sudarančių sąlygas sėkmingai užbaigti šią priėmimo procedūrą,
   atsižvelgdamas į poreikį surinkti ir koordinuoti įvairių susijusių komitetų nuomones ir suteikti įgaliojimus Biudžeto komitetui vesti derybas su Taryba siekiant priimti reglamentą, į kurį būtų įtraukta būsima daugiametė finansinė programa ir, galbūt, pagalbinių priemonių, kurios bus nustatytos tarpinstituciniame susitarime, apibrėžtys,
   atsižvelgdamas į Parlamento specialiojo finansų, ekonomikos ir socialinės krizės komiteto vykdomą veiklą ir į poreikį tęsti šio komiteto darbą, ypač turint mintyje poreikį remti tvarų ir kokybišką augimą ir ilgalaikes investicijas siekiant spręsti ilgalaikes krizės pasekmes,
   atsižvelgdamas į Darbo tvarkos taisyklių 184 straipsnį,

               1.

               nusprendžia įsteigti specialųjį komitetą, kurio įgaliojimai būtų tokie:

                           a)

                           atsižvelgus į teisėkūros ir biudžeto aspektus, nustatyti Parlamento politinius prioritetus, kurie būtų įtraukti į daugiametę finansinę programą po 2013 m.;

                           b)

                           apskaičiuoti finansinius išteklius, kurių reikės Sąjungai nuo 2014 m. sausio 1 d. norint siekti savo tikslų ir vykdyti savo politiką;

                           c)

                           apibrėžti kitos daugiametės finansinės programos laikotarpį;

                           d)

                           laikantis minėtųjų prioritetų ir tikslų, siūlyti būsimos daugiametės finansinės programos struktūrą nurodant pagrindines Sąjungos veiklos sritis;

                           e)

                           pateikti gaires, kuriose būtų nurodomas orientacinis išteklių paskirstymas pagal daugiametės finansinės programos išlaidų kategorijas ir šiose kategorijose, laikantis prioritetų ir siūlomos struktūros;

                           f)

                           tiksliau apibrėžti ES biudžeto finansavimo sistemos reformos ir išlaidų persvarstymo ryšį siekiant suteikti Biudžeto komitetui tvirtą pagrindą derybose dėl naujos daugiametės finansinės programos;

               2.

               nusprendžia nuo 2010 m. liepos 1 d. 12 mėn. laikotarpiui įsteigti specialųjį komitetą, kuris pateiktų pranešimą Parlamentui prieš 2011 m. liepos mėn., kuomet Komisija planuoja pateikti savo pasiūlymą dėl kitos daugiametės finansinės programos skaičių;

               3.

               primena, kad specifiniai biudžeto ir teisėkūros pasiūlymai bus svarstomi atitinkamuose komitetuose laikantis Darbo tvarkos taisyklių VII priedo;

               4.

               nusprendžia, kad specialusis komitetas turės 50 narių.


title: 2004/862/EB: 2004 m. gruodžio 7 d. Tarybos sprendimas, dėl makrofinansinės paramos Serbijai ir Juodkalnijai, iš dalies keičiantis Sprendimą 2002/882/EB dėl tolesnės makrofinansinės paramos Jugoslavijos Federacinei Respublikai

text:
17.12.2004

               LT

               Europos Sąjungos oficialusis leidinys

               L 370/81

      TARYBOS SPRENDIMAS

   2004 m. gruodžio 7 d.
   dėl makrofinansinės paramos Serbijai ir Juodkalnijai, iš dalies keičiantis Sprendimą 2002/882/EB dėl tolesnės makrofinansinės paramos Jugoslavijos Federacinei Respublikai
   (2004/862/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Komisijos pasiūlymą (1),
   atsižvelgdama į Europos Parlamento nuomonę (2),
   kadangi:

               (1)

               2002 m. lapkričio 5 d. Tarybos sprendimu 2002/882/EB dėl tolesnės makrofinansinės paramos Jugoslavijos Federacinei Respublikai (3) siekiama užtikrinti tvarų mokėjimų balansą ir sustiprinti šalies rezervo padėtį.

               (2)

               2002 m. ir 2003 m. buvo išmokėtos dvi šios paramos dalys, sudarančios 105 milijonus eurų. Dėl sutartų struktūrinių priemonių įgyvendinimo vilkinimo trečioji dalis (25 milijonai eurų) dar nėra išmokėta. Dar turi būti deramasi ir susitarta dėl 2003 m. patvirtintos papildomos 70 milijonų eurų sumos skyrimo sąlygų ir politikos.

               (3)

               Sprendžiant iš teikiančio vilčių struktūrinių reformų pagyvėjimo, Serbijos ir Juodkalnijos institucijos vykdo ekonomikos reformą ir stabilizavimą pagal dabartinę TVF programą.

               (4)

               Be tarptautinių finansų įstaigų skiriamos paramos, šaliai ir toliau reikalinga išorės finansinė parama.

               (5)

               Sprendimas 2002/882/EB turėtų būti iš dalies pakeistas, kad įsipareigojimai skirti lėšų dotacijoms ir paskolų išmokoms bei šių lėšų išmokėjimas galėtų būti vykdomi po 2004 m. lapkričio 9 d.

               (6)

               Šiam sprendimui priimti Sutartis nenumato kitų įgaliojimų, išskyrus nurodytus 308 straipsnyje.

               (7)

               Pasikonsultavusi su Ekonomikos ir finansų komitetu,

         NUSPRENDĖ:
   Vienintelis straipsnis
   Sprendimo 2002/882/EB 6 straipsnio antroji pastraipa pakeičiama taip:

      „Jis taikomas nuo 2004 m. lapkričio 8 d. iki 2006 m. birželio 30 d.“

      Priimta Briuselyje, 2004 m. gruodžio 7 d.

            Tarybos vardu

            Pirmininkas

         G. ZALM

      (1)  OL C 290, 2004 11 27, p. 6.

      (2)  2004 m. spalio 28 d. pateikta nuomonė (dar nepaskelbta Oficialiajame leidinyje).

      (3)  OL L 308, 2002 11 9, p. 25. Sprendimas su pakeitimais, padarytais Sprendimu 2003/825/EB (OL L 311, 2003 11 27, p. 28).


title: 2014/555/ES: 2014 m. balandžio 3 d. Europos Parlamento sprendimas dėl Europos Sąjungos 2012 finansinių metų bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas

text:
5.9.2014

               LT

               Europos Sąjungos oficialusis leidinys

               L 266/132

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Sąjungos 2012 finansinių metų bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas
   (2014/555/ES)
   EUROPOS PARLAMENTAS,

               —

               atsižvelgdamas į Europos Sąjungos 2012 finansinių metų bendrąjį biudžetą (1),

               —

               atsižvelgdamas į Europos Bendrijų 2012 finansinių metų galutines metines ataskaitas (COM(2013) 570 – C7–0278/2013) (2),

               —

               atsižvelgdamas į Audito Rūmų 2012 finansinių metų metinę biudžeto vykdymo ataskaitą kartu su audituotų institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2012 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/20022 (6), ypač į jo 164, 165 ir 166 straipsnius,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0218/2014),

               1.

               patvirtina Europos ekonomikos ir socialinių reikalų komiteto Generaliniam sekretoriui, kad Europos ekonomikos ir socialinių reikalų komiteto 2012 finansinių metų biudžetas įvykdytas;

               2.

               pateikia savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 56, 2012 2 29.

      (2)  OL C 334, 2013 11 15, p. 1.

      (3)  OL C 331, 2013 11 14, p. 1.

      (4)  OL C 334, 2013 11 15, p. 122.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.


title: 2007/717/EB: 2007 m. spalio 31 d. Komisijos sprendimas dėl Elektroninių sąskaitų faktūrų (e. sąskaitų faktūrų) ekspertų grupės steigimo

text:
7.11.2007

               LT

               Europos Sąjungos oficialusis leidinys

               L 289/38

      KOMISIJOS SPRENDIMAS

   2007 m. spalio 31 d.
   dėl Elektroninių sąskaitų faktūrų (e. sąskaitų faktūrų) ekspertų grupės steigimo
   (2007/717/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Sutarties 3 straipsnyje Bendrijai pavesta užtikrinti, kad būtų sukurta vidaus rinka, kuriai būdinga tai, kad panaikinamos laisvo prekių, asmenų, paslaugų ir kapitalo judėjimo tarp valstybių narių kliūtys.

               (2)

               2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (1) 232 straipsnyje vietoje popierinių sąskaitų faktūrų leidžiama teikti elektronines sąskaitas faktūras.

               (3)

               Atnaujintoje Lisabonos strategijoje ekonomikos augimui ir darbo vietų kūrimui (2) pateikta visaapimanti ekonomikos reformos darbotvarkė. Jos mikroekonominis ramstis susijęs su verslui palankios aplinkos kūrimu. Siekiant šio tikslo, be kitų dalykų, labai svarbu parengti tarpusavyje suderintus elektroninių sąskaitų faktūrų (e. sąskaitų faktūrų) teikimo sprendimus.

               (4)

               Komisija 2005 m. birželio 1 d. komunikatu Tarybai, Europos Parlamentui, Europos ekonomikos ir socialinių reikalų komitetui ir Regionų komitetui „i2010 – Europos informacinė visuomenė ekonomikos augimui ir darbo vietų kūrimui“ (3) pradėjo įgyvendinti i2010 iniciatyvą – informacinės visuomenės ir žiniasklaidos sektoriaus uždavinių ir plėtros programą iki 2010 m. Joje remiama atvira ir konkurencinga skaitmeninė ekonomika ir pabrėžiama informacijos ir ryšių technologijų (IRT) svarba (IRT nurodomos kaip įtraukties didinimo ir gyvenimo kokybės gerinimo veiksnys).

               (5)

               Europos mokėjimų taryba (angl. European Payments Council, EPC), Europos bankininkystės sektoriaus sprendimų dėl mokėjimų priėmimo ir derinimo institucija, įsipareigojo iki 2010 m. sukurti bendrą mokėjimų eurais erdvę (angl.– Single Euro Payments Area, SEPA) su integruota mokėjimų infrastruktūra ir mokėjimo produktais.

               (6)

               E. sąskaitų faktūrų sistema įmonių vidaus procesus sieja su mokėjimo sistemomis. Todėl SEPA ir sėkminga Europos e. sąskaitų faktūrų iniciatyva papildytų viena kitą. Tikimasi, kad įgyvendinus šias abi iniciatyvas dėl didesnio veiksmingumo ir tiekimo grandžių automatizavimo įmonės ir finansinių paslaugų teikėjai gaus didžiulės naudos.

               (7)

               Norint Bendrijoje išplėtoti skaitmeninės terpės naudojimą ir išnaudoti visus e. sąskaitų faktūrų privalumus, reikėtų supaprastinti dabartinę praktiką ir pereiti prie naujų verslo modelių, parengtų remiantis labiau integruota ir vienodesne sistema. Pirmiausia tai pasitarnautų Europos mažųjų ir vidutinių įmonių (MVĮ) interesams.

               (8)

               2006 m. gruodžio mėn. suinteresuotųjų šalių grupė sudarė Pramonės atstovų darbo grupę e. sąskaitų faktūrų klausimams spręsti; vadovauti šiai grupei paskirtos Komisijos tarnybos, ją sudarė įmonių, bankų ir kitų paslaugų teikėjų atstovai bei standartizavimo organizacijos. Darbo grupės tikslas – paruošti dirvą būsimam darbui plėtojant Europos e. sąskaitų faktūrų sistemą. Darbo grupė parengė pasiūlymus dėl galimos valdymo struktūros ir e. sąskaitų faktūrų programos darbotvarkę. 2007 m. birželio mėn. darbo grupė pateikė galutinę ataskaitą.

               (9)

               Atsižvelgiant į teigiamą darbo grupės patirtį ir siekiant spręsti į ilgalaikę perspektyvą orientuotus klausimus, turėtų būti įsteigta E. sąskaitų faktūrų ekspertų grupė.

               (10)

               Jos užduotys turėtų būti verslo reikalavimų (4) ir atsakomybės už tam tikrų darbų atlikimą nustatymas, taip pat vadovavimas, siekiant iki 2009 m. pabaigos parengti Europos e. sąskaitų faktūrų sistemą, pagal kurią būtų galima sukurti bendrąjį koncepcinį modelį, skirtą atviroms ir suderintoms e. sąskaitų faktūrų teikimo paslaugoms Europoje.

               (11)

               Ekspertų grupė turėtų būti sudaryta iš asmenų, turinčių tiesioginės ir tinkamos kompetencijos vykdyti su e. sąskaitomis faktūromis susijusią veiklą, įskaitant pagrindines suinteresuotąsias šalis, atstovaujančias viešajam sektoriui, didelėms ir mažoms įmonėms bei paslaugų teikėjams, standartizavimo organizacijoms ir vartotojams. Be to, turėtų būti numatyta nuostata dėl stebėtojų dalyvavimo. Ekspertų grupės ataskaitos arba veiklos rezultatai turi būti grupės narių darbo pasekmė ir neturėtų būti laikomi atspindinčiais Komisijos nuomonę.

               (12)

               Reikėtų numatyti ekspertų grupės nariams taikomas informacijos atskleidimo taisykles, kurios neprieštarautų saugumo taisyklėms, Sprendimu 2001/844/EB (EAPB, Euratomas) (5) įtrauktoms į Komisijos darbo tvarkos taisyklių priedą.

               (13)

               Ekspertų grupės narių asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6).

               (14)

               Tikslinga nustatyti šio sprendimo taikymo laikotarpį. Komisija vėliau svarstys jo pratęsimo tikslingumą,

         NUSPRENDĖ:
   1 straipsnis
   E. sąskaitų faktūrų ekspertų grupė
   Įsteigiama E. sąskaitų faktūrų ekspertų grupė (toliau – grupė). Šis sprendimas įsigalioja jo priėmimo dieną.
   2 straipsnis
   Uždaviniai
   1.   Grupė daugiausia padeda Komisijai plėtoti sutartą Europos e. sąskaitų faktūrų sistemos kūrimo strategiją ir stebėti pažangą.
   2.   Grupės uždaviniai turi būti įgyvendinti iki 2009 m. gruodžio 31 d.
   3.   Grupė vykdo šiuos konkrečius uždavinius:

               a)

               Bendrijos ir valstybių narių lygiu nustato e. sąskaitas faktūras reglamentuojančių teisės aktų trūkumus, trukdančius išnaudoti visas Bendrijos ekonomikos galimybes;

               b)

               nustato Europos e. sąskaitų faktūrų sistemai keliamus verslo reikalavimus ir užtikrina, kad juos patvirtintų pagrindinės suinteresuotosios šalys (7);

               c)

               nustato svarbius e. sąskaitų faktūrų duomenų elementus, pirmiausia būtinus tam, kad sąskaitą faktūrą būtų galima susieti bent su pirkimu ir apmokėjimu, taip pat klausimus, susijusius su pridėtinės vertės mokesčiu, autentiškumu, vientisumu, archyvavimo ir saugojimo poreikiais, taip pat su poreikiu užtikrinti, kad šiuos elementus patvirtintų pagrindinės suinteresuotosios šalys;

               d)

               siekdama padėti kurti Europos e. sąskaitų faktūrų sistemą, teikia pasiūlymus dėl standartizavimo įstaigų pareigų nustatymo ir dėl bendrojo (-ųjų) standarto (-ų) plėtojimo, remiantis suinteresuotųjų šalių keliamais verslo ir duomenų reikalavimais, kalendorinio plano;

               e)

               teikia pasiūlymą dėl Europos e. sąskaitų faktūrų sistemos. Europos e. sąskaitų faktūrų sistema reikalinga tam, kad būtų galima sukurti bendrąjį koncepcinį modelį, apimantį verslo reikalavimus ir standartą (-us), ir siūlyti sprendimus, kaip skatinti Europoje atvirai ir darniai teikti e. sąskaitas faktūras.

         4.   Vykdydama savo uždavinius, grupė atsižvelgia į viešajame ir privačiame sektoriuose e. sąskaitų faktūrų srityje jau atliktą darbą ir jau taikomus sprendimus, pirmiausia į darbą ir sprendimus, susijusius su verslo reikalavimais ir techniniais standartais.
   5.   Prireikus grupė gali nustatyti pogrupių arba išorės institucijų bei organizacijų, kompetentingų spręsti e. sąskaitų faktūrų klausimus, atsakomybę už tam tikrų darbų atlikimą.
   6.   Grupė rengia ir teikia Komisijai vidurio laikotarpio ataskaitą, kurioje apibendrinama vykdant uždavinius padaryta pažanga ir teikiamos rekomendacijos, skirtos Komisijai, valstybėms narėms ir suinteresuotosioms šalims, pirmiausia pramonės asociacijoms, kartu svarstyti ir aptarti. Ši ataskaita skelbiama viešai.
   7.   Grupė rengia ir teikia Komisijai galutinę ataskaitą, kurioje aprašoma Europos e. sąskaitų faktūrų sistema. Ši ataskaita skelbiama viešai.
   3 straipsnis
   Konsultacijos
   1.   Komisija gali konsultuotis su grupe bet kokiu su e. sąskaitomis faktūromis susijusiu klausimu.
   2.   Grupės pirmininkas gali patarti Komisijai, kad tam tikru klausimu reikėtų konsultuotis su grupe.
   4 straipsnis
   Narystė. Skyrimas
   1.   Grupę sudaro ne daugiau kaip 30 narių.
   2.   Komisija, remdamasi pramonės asociacijų, viešojo sektoriaus įstaigų ir pavienių asmenų, e. sąskaitų faktūrų srityje atstovaujančių viešojo sektoriaus, įmonių, IRT srities atstovų, vartotojų, finansinių paslaugų teikėjų ir standartizavimo organizacijų arba jų dalies interesams, paraiškomis, grupės nariais skiria specialistus, kompetentingus spręsti e. sąskaitų faktūrų klausimus.
   Kandidatai, kurie buvo laikomi tinkamais, bet nebuvo paskirti, gali būti įtraukti į rezervinį sąrašą, kuriuo Komisija gali pasinaudoti keisdama grupės sudėtį.
   3.   Nariai skiriami kaip valdžios institucijų arba pilietinės visuomenės atstovai.
   4.   Komisija vertina paraiškas pagal šiuos kriterijus:

               a)

               nariai turi būti pagrindinių suinteresuotųjų šalių (pvz., paslaugų teikėjų, sprendimų teikėjų, viešojo sektoriaus, įmonių, įskaitant mažąsias ir vidutines įmones (MVĮ), vartotojų) ir standartizavimo organizacijų atstovai;

               b)

               nariai turi turėti šiuolaikinės praktinės ar veiklos kompetencijos arba patirties, įgytos tarptautiniu mastu sprendžiant su e. sąskaitomis faktūromis susijusius teisinius, administravimo, mokesčių, standartizavimo, komercinius ir (arba) techninius uždavinius. Pirmiausia nariai turi turėti tiesioginės dalyvavimo verslo projektuose arba reikaluose patirties, suteikiančios jiems komercinės arba techninės įžvalgos, reikalingos su šiame sprendime nustatytais klausimais susijusiems sprendimams parengti;

               c)

               nariai turi būti pajėgūs padėti nustatyti arba formuoti jų administracijos, pagrindinės organizacijos, pramonės asociacijos, pramonės arba kitų suinteresuotųjų šalių grupių nuomonę su įgaliojimu susijusiais klausimais;

               d)

               nariai turi taip mokėti anglų kalbą, kad galėtų dalyvauti svarstymuose ir rengiant ataskaitas.

         Prie suinteresuotųjų šalių paraiškų turi būti pridėti dokumentai, įrodantys, kad siūlomi nariai atitinka pirmiau nurodytas sąlygas.
   5.   Skirdama narius, Komisija atsižvelgia į šiuos kriterijus:

               a)

               reikiamą teisinę, komercinę ir techninę kompetenciją klausimais, susijusiais su grupės įgaliojimu;

               b)

               kompetenciją, apimančią visas susijusias funkcijas e. sąskaitų faktūrų pasiūlos ir paklausos atžvilgiu.

         Be to, Komisija, remdamasi gautomis paraiškomis, siekia užtikrinti atstovavimą plačiu geografiniu mastu ir lyčių pusiausvyrą grupėje.
   6.   Nariai laiku praneša Komisijai apie interesų konfliktus, galinčius turėti įtakos narių objektyvumui.
   7.   Individualiai paskirtų narių vardai ir pavardės skelbiami GD interneto tinklavietėje ir (arba) Europos Sąjungos oficialiojo leidinio C serijoje. Narių vardai ir pavardės renkami, tvarkomi ir skelbiami pagal Reglamento (EB) Nr. 45/2001 nuostatas.
   8.   Nariai skiriami dvylikos mėnesių kadencijai, kuriai pasibaigus jie gali būti paskirti kitai kadencijai, ir pareigas eina tol, kol pakeičiami kitais arba baigiasi jų kadencija.
   9.   Nariai gali būti pakeisti likusiam kadencijos laikotarpiui šiais atvejais:

               a)

               narys atsistatydina;

               b)

               narys nebegali veiksmingai dalyvauti grupės svarstymuose;

               c)

               narys nesilaiko Sutarties 287 straipsnio reikalavimų;

               d)

               pažeisdamas 6 punkto nuostatas, narys laiku nepraneša Komisijai apie interesų konfliktą.

         5 straipsnis
   Pirmininkas. Skyrimas
   1.   Komisija skiria ekspertų grupės pirmininką, atsižvelgdama į tai, kaip pasirinktas asmuo atstovauja suinteresuotųjų šalių interesams, kaip prisideda prie pramonės atstovų nuomonės su įgaliojimu susijusiais klausimais formavimo ir kokios turi reikiamos teisinės, komercinės ir techninės kompetencijos.
   2.   Komisija skiria pirmininką dvylikos mėnesių kadencijai, kuriai pasibaigus jis gali būti paskirtas kitai kadencijai.
   6 straipsnis
   Veikla
   1.   Komisija organizuoja grupės posėdžius, jiems pirmininkauja pirmininkas.
   2.   Komisijai pritarus, konkretiems klausimams nagrinėti gali būti sudaromi pogrupiai, jų įgaliojimus nustato grupė; šiems pogrupiams įvykdžius savo užduotis, jų veikla nutraukiama.
   3.   Komisijos atstovas gali prašyti ekspertų ar stebėtojų, turinčių konkrečios kompetencijos darbotvarkėje numatytu klausimu, dalyvauti grupės ar pogrupio svarstymuose.
   4.   Informacijos, gautos dalyvaujant grupės ar pogrupių svarstymuose ar darbe, negalima atskleisti, jei, Komisijos nuomone, ta informacija yra konfidencialaus pobūdžio.
   5.   Grupės ir jos pogrupių posėdžiai paprastai vyksta Komisijos patalpose, laikantis jos nustatytos tvarkos ir tvarkaraščio. Komisija teikia sekretoriato paslaugas.
   Grupės ir jos pogrupių posėdžiuose gali dalyvauti kiti svarstymu suinteresuoti Komisijos pareigūnai.
   6.   Vadovaudamasi standartinėmis Komisijos priimtomis darbo tvarkos taisyklėmis, grupė priima savo darbo tvarkos taisykles.
   7.   Komisija gali atitinkamo dokumento originalo kalba paskelbti arba pateikti internete visas grupės parengtas santraukas, išvadas ir darbo dokumentus.
   7 straipsnis
   Išlaidų atlyginimas
   1.   Komisija, vadovaudamasi savo nustatytomis išorės ekspertų išlaidų kompensavimo taisyklėmis, atlygina su grupės veikla susijusias pirmininko, narių, ekspertų ir stebėtojų kelionės ir prireikus pragyvenimo išlaidas.
   2.   Pirmininkui, nariams, ekspertams ir stebėtojams atlyginimas už teikiamas paslaugas nemokamas.
   3.   Posėdžių išlaidos atlyginamos neviršijant metinio biudžeto, kurį grupei skiria atsakingas Komisijos departamentas.
   8 straipsnis
   Galiojimas
   Šis sprendimas galioja iki 2009 m. gruodžio 31 d.

      Priimta Briuselyje, 2007 m. spalio 31 d.

            Komisijos vardu

         Günter VERHEUGEN

            Pirmininko povaduotojas

      (1)  OL L 347, 2006 12 11, p. 1. Direktyva su pakeitimais, padarytais Direktyva 2006/138/EB (OL L 384, 2006 12 29, p. 92).

      (2)  COM(2005) 24.

      (3)  COM(2005) 229 galutinis.

      (4)  E. sąskaitoms faktūroms keliami verslo reikalavimai yra charakteristikos, kuriomis turėtų pasižymėti e. sąskaitų išrašymo paslaugos, kad būtų patenkinti suinteresuotųjų šalių verslo poreikiai bei tikslai ir kad procesai galėtų vykti visose finansinėse ir tiekimo grandyse. Šie reikalavimai susiję su aukšto lygio procesiniais srautais, e. sąskaitų faktūrų informacija ir standartine pranešimų struktūra.

      (5)  OL L 317, 2001 12 3, p. 1. Sprendimas su pakeitimais, padarytais Sprendimu 2006/548/EB, Euratomas (OL L 215, 2006 8 5, p. 38).

      (6)  OL L 8, 2001 1 12, p. 1.

      (7)  Ypač viešasis sektorius, įmonės ir IRT bei finansinių paslaugų teikėjai.

      PRIEDAS
      ĮGALIOJIMAI
      ELEKTRONINIŲ SĄSKAITŲ FAKTŪRŲ EKSPERTŲ GRUPĖ
      1.   APLINKYBĖS
      Europos Komisija (EK) priėmė ekonomikos globalizacijos iššūkius. 2006 m. rugsėjo mėn. paskelbtoje „Įvairialypėje ES naujovių strategijoje“ teigiama, kad „vyraujant šiai naujai ekonominei tvarkai Europa išliks konkurencinga tik jei taps išradingesnė, geriau atsilieps į vartotojų poreikius bei polinkius ir diegs daugiau naujovių“.
      Aiškėja, kad du pagrindiniai Europos konkurencingumo pasaulinėje ekonomikoje didinimo aspektai yra veiksmingumas ir apibrėžtumas. Didinant vertės grandinių veiksmingumą, mažinamos išlaidos; didinant sąlygų, kuriomis šios grandinės veikia, apibrėžtumą, grandinės tampa konkurencingesnės. Todėl, siekiant vertės grandinių veiksmingumo ir apibrėžtumo, dedamas pagrindas naujovėms.
      Paprasčiau organizuojant informacijos srautus vertės grandinėje, šalinamas neveiksmingumas, didinamas apibrėžtumas ir mažinamos išlaidos. Kadangi Europa siekia sukurti bendrą mokėjimų eurais erdvę (angl. SEPA), turėtų būti išnagrinėti verslo procesai, kuriems vykstant atliekama dauguma mokėjimų, kuriuos įmonės vykdo tarpusavyje ir valdžios institucijoms. Tikimasi, kad SEPA labai prisidės prie Lisabonos darbotvarkės įgyvendinimo.
      Europos elektroninių sąskaitų faktūrų (EESF) sistemos taikymo sritis ir tikslas – e. sąskaitų faktūrų teikimo sprendimų viešajame ir privačiame sektoriuose darnos pagrindai. Pagal šią sistemą darna bus grindžiama bendrosiomis verslo taisyklėmis ir techniniais standartais. Sistema padės stiprinti teigiamą komercinę motyvaciją vykdyti elektroninę prekybą ir atsisakyti nekompiuterizuotų operacijų, atliekamų naudojant popierinius dokumentus, ji padės šalinti šiuo metu susidariusias kliūtis priimti ir įgyvendinti Bendrijos vidaus (tarptautinius) e. sąskaitų faktūrų teikimo sprendimus.
      2.   E. SĄSKAITŲ FAKTŪRŲ EKSPERTŲ GRUPĖS ĮGALIOJIMAI
      Ekspertų grupė (toliau – grupė) padės Komisijai plėtoti sutartą Europos e. sąskaitų faktūrų sistemos kūrimo strategiją ir stebėti pažangą.
      Grupės uždaviniai turi būti įgyvendinti iki 2009 m. gruodžio 31 d.
      Grupė vykdo šiuos konkrečius uždavinius:

                  a)

                  Bendrijos ir valstybių narių lygiu nustato e. sąskaitas faktūras reglamentuojančių teisės aktų trūkumus, trukdančius išnaudoti visas Bendrijos ekonomikos galimybes;

                  b)

                  nustato Europos e. sąskaitų faktūrų sistemai keliamus verslo reikalavimus ir užtikrina, kad juos patvirtintų pagrindinės suinteresuotosios šalys;

                  c)

                  nustato svarbius e. sąskaitų faktūrų duomenų elementus, pirmiausia būtinus tam, kad sąskaitą faktūrą būtų galima susieti bent su pirkimu ir apmokėjimu, taip pat klausimus, susijusius su pridėtinės vertės mokesčiu, autentiškumu, vientisumu, archyvavimo ir saugojimo poreikiais, taip pat su poreikiu užtikrinti, kad šiuos elementus patvirtintų pagrindinės suinteresuotosios šalys;

                  d)

                  siekdama padėti kurti Europos e. sąskaitų faktūrų sistemą, teikia pasiūlymus dėl standartizavimo įstaigų pareigų nustatymo ir dėl bendrojo (-ųjų) standarto (-ų) plėtojimo, remiantis suinteresuotųjų šalių keliamais verslo ir duomenų reikalavimais, kalendorinio plano;

                  e)

                  teikia Europos e. sąskaitų faktūrų sistemos pasiūlymą. Europos e. sąskaitų faktūrų sistema reikalinga tam, kad būtų galima sukurti bendrąjį koncepcinį modelį, apimantį verslo reikalavimus ir standartą (-us), ir siūlyti sprendimus, kaip skatinti Europoje atvirai ir darniai teikti e. sąskaitas faktūras.

            Vykdydama savo uždavinius, grupė atsižvelgia į viešajame ir privačiame sektoriuose e. sąskaitų faktūrų srityje jau atliktą darbą ir jau taikomus sprendimus, pirmiausia į tuos, kurie susiję su verslo reikalavimais ir techniniais standartais.
      Prireikus grupė gali nustatyti pogrupių arba išorės institucijų bei organizacijų, kompetentingų spręsti e. sąskaitų faktūrų klausimus, atsakomybę už tam tikrų darbų atlikimą.
      Grupė rengia ir teikia Komisijai vidurio laikotarpio ataskaitą, kurioje apibendrinama vykdant uždavinius padaryta pažanga ir teikiamos rekomendacijos, skirtos Komisijai, valstybėms narėms ir suinteresuotosioms šalims, pirmiausia pramonės asociacijoms, tarpusavyje svarstyti ir aptarti. Ši ataskaita skelbiama viešai.
      Grupė rengia ir teikia Komisijai galutinę ataskaitą, kurioje aprašoma Europos e. sąskaitų faktūrų sistema. Ši ataskaita skelbiama viešai. Nebus laikoma, kad šios ataskaitos atspindi Komisijos tarnybų nuomonę.
      3.   SUDĖTIS IR VEIKLA
      3.1.   Sudėtis
      Grupę sudaro ne daugiau kaip 30 narių.
      Komisija, remdamasi pramonės asociacijų, viešojo sektoriaus įstaigų ir pavienių asmenų, e. sąskaitų faktūrų srityje atstovaujančių viešojo sektoriaus, įmonių, IRT srities atstovų, vartotojų, finansinių paslaugų teikėjų ir standartizavimo organizacijų arba jų dalies interesams, paraiškomis, grupės nariais skiria specialistus, kompetentingus spręsti e. sąskaitų faktūrų klausimus.
      3.2.   Kvietimas teikti paraiškas
      Priėmusi sprendimą dėl grupės steigimo, Komisija paskelbs kvietimą teikti pramonės asociacijų, viešojo sektoriaus įstaigų ir pavienių asmenų, e. sąskaitų faktūrų srityje atstovaujančių viešojo sektoriaus, įmonių, informacinių technologijų srities atstovų, vartotojų, finansinių paslaugų teikėjų ir standartizavimo organizacijų arba jų dalies interesams, paraiškas.
      Pramonės asociacijos, viešojo sektoriaus įstaigos ir pavieniai asmenys, norintys būti grupės nariai, turi pateikti rašytinę paraišką, kurią būtina išsiųsti Komisijai ne vėliau kaip 2007 m. lapkričio 30 d.
      Paraiškoje pateikiamas tinkamai pagrįstas pareiškimas, kuriame nurodomos priežastys, kodėl norima dalyvauti grupės veikloje.
      Komisija paraiškas vertina pagal šiuos kriterijus:

                  a)

                  nariai turi būti pagrindinių suinteresuotųjų šalių (pvz., paslaugų teikėjų, sprendimų teikėjų, viešojo sektoriaus, įmonių, įskaitant mažąsias ir vidutines įmones (MVĮ), vartotojų) ir standartizavimo organizacijų atstovai;

                  b)

                  nariai turi turėti šiuolaikinės praktinės ar veiklos kompetencijos arba patirties, įgytos tarptautiniu mastu sprendžiant su e. sąskaitomis faktūromis susijusius teisinius, administravimo, mokesčių, standartizavimo, komercinius ir (arba) techninius uždavinius. Pirmiausia nariai turi turėti tiesioginės dalyvavimo verslo projektuose arba reikaluose patirties, suteikiančios jiems komercinės arba techninės įžvalgos, reikalingos su šiame sprendime nustatytais klausimais susijusiems sprendimams rengti;

                  c)

                  nariai turi būti pajėgūs padėti nustatyti arba formuoti jų administracijos, pagrindinės organizacijos, pramonės asociacijos, pramonės arba kitų suinteresuotųjų šalių grupių nuomonę su įgaliojimu susijusiais klausimais;

                  d)

                  nariai turi taip mokėti anglų kalbą, kad galėtų dalyvauti svarstymuose ir rengiant ataskaitas.

            Prie suinteresuotųjų šalių paraiškų turi būti pridėti dokumentai, įrodantys, kad siūlomi nariai atitinka pirmiau nurodytas sąlygas.
      3.3.   Galutinis grupės sudėties nustatymas
      Sprendimą dėl grupės sudėties Komisija priima remdamasi paraiškomis, gautomis paskelbus kvietimą teikti paraiškas.
      Skirdama narius, Komisija atsižvelgia į šiuos kriterijus:

                  a)

                  reikiamą teisinę, komercinę ir techninę kompetenciją spręsti klausimus, susijusius su grupės įgaliojimu;

                  b)

                  kompetenciją, apimančią visas susijusias funkcijas e. sąskaitų faktūrų pasiūlos ir paklausos atžvilgiu.

            Be to, Komisija, remdamasi gautomis paraiškomis, siekia užtikrinti atstovavimą plačiu geografiniu mastu ir lyčių pusiausvyrą grupėje.
      Nariai laiku praneša Komisijai apie interesų konfliktus, galinčius turėti įtakos narių objektyvumui.
      Individualiai paskirtų narių vardai ir pavardės skelbiami GD interneto tinklavietėje ir (arba) Europos Sąjungos oficialiojo leidinio C serijoje. Narių vardai ir pavardės renkami, tvarkomi ir skelbiami pagal Reglamento (EB) Nr. 45/2001 nuostatas.
      Nariai skiriami dvylikos mėnesių kadencijai, kuriai pasibaigus jie gali būti paskirti kitai kadencijai, ir pareigas eina tol, kol pakeičiami kitais arba baigiasi jų kadencija.
      Nariai gali būti pakeisti likusiam kadencijos laikotarpiui šiais atvejais:

                  a)

                  narys atsistatydina;

                  b)

                  narys nebegali veiksmingai dalyvauti grupės svarstymuose;

                  c)

                  narys nesilaiko Sutarties 287 straipsnio reikalavimų;

                  d)

                  narys laiku nepraneša Komisijai apie interesų konfliktą.

            3.4.   Pirmininkas
      Komisija skiria ekspertų grupės pirmininką, atsižvelgdama į tai, kaip pasirinktas asmuo atstovauja suinteresuotųjų šalių interesams, kaip prisideda prie pramonės atstovų nuomonės su įgaliojimu susijusiais klausimais formavimo ir kokios turi reikiamos teisinės, komercinės ir techninės kompetencijos.
      Komisija skiria pirmininką dvylikos mėnesių kadencijai, kuriai pasibaigus jis gali būti paskirtas kitai kadencijai.
      3.5.   Veikla
      Komisija organizuoja grupės posėdžius, jiems pirmininkauja pirmininkas.
      Komisijai pritarus, konkretiems klausimams nagrinėti gali būti sudaromi pogrupiai, jų įgaliojimus nustato grupė; pogrupiams įvykdžius šias užduotis, jų veikla nutraukiama.
      Komisijos atstovas gali prašyti ekspertų ar stebėtojų, turinčių konkrečios kompetencijos darbotvarkėje numatytu klausimu, dalyvauti grupės ar pogrupio svarstymuose.
      Informacijos, gautos dalyvaujant grupės ar pogrupių svarstymuose ar darbe, negalima atskleisti, jei, Komisijos nuomone, ši informacija yra konfidencialaus pobūdžio.
      Grupės ir jos pogrupių posėdžiai paprastai vyksta Komisijos patalpose, laikantis jos nustatytos tvarkos ir tvarkaraščio. Komisija teikia sekretoriato paslaugas. Grupės ir jos pogrupių posėdžiuose gali dalyvauti kiti svarstymu suinteresuoti Komisijos pareigūnai.
      Vadovaudamasi standartinėmis Komisijos priimtomis darbo tvarkos taisyklėmis, grupė priima savo darbo tvarkos taisykles.
      Komisija gali atitinkamo dokumento originalo kalba paskelbti arba pateikti Komisijos interneto tinklavietėje visas grupės parengtas santraukas, išvadas ar darbo dokumentus.
      3.6.   Išlaidų atlyginimas
      Komisija, vadovaudamasi savo nustatytomis išorės ekspertų išlaidų kompensavimo taisyklėmis, atlygina su grupės veikla susijusias pirmininko, narių, ekspertų ir stebėtojų kelionės ir prireikus pragyvenimo išlaidas.
      Pirmininkui, nariams, ekspertams ir stebėtojams atlyginimas už teikiamas paslaugas nemokamas.
      Posėdžių išlaidos atlyginamos neviršijant metinio biudžeto, jį grupei skiria atsakingas Komisijos departamentas.